วิกฤตหนัก! รพ.สงขลานครินทร์ ขาดเลือดกรุ๊ป “เอ-โอ” หนักรอบ 10 ปี
โรงพยาบาลสงขลานครินทร์  ประสบปัญหาขาดแคลนโลหิตกรุ๊ป “เอ-โอ” หนักสุดในรอบ 10 ปี จึงขอเชิญประชาชนในพื้นที่ร่วมทำบุญด้วยการบริจาคโลหิต
โรงพยาบาลสงขลานครินทร์  ประสบปัญหาขาดแคลนโลหิตกรุ๊ป “เอ-โอ” หนักสุดในรอบ 10 ปี จึงขอเชิญประชาชนในพื้นที่ร่วมทำบุญด้วยการบริจาคโลหิต
27 เม.ย. 2566

นพ.คณุตม์ จารุธรรมโสภณ หัวหน้าหน่วยคลังเลือดและเวชศาสตร์บริการโลหิต โรงพยาบาลสงขลานครินทร์ (มอ.) ระบุว่าขณะนี้คลังเลือดโรงพยาบาล มอ. อยู่ในสภาวะวิกฤต โดยเฉพาะกรุ๊ปเอและกรุ๊ปโอ ขาดแคลนหนักสุดในรอบ 10 ปี เนื่องจากโควิด-19 ระบาด อีกทั้งช่วงนี้ชาวไทยมุสลิมอยู่ระหว่างถือศีลอด ทำให้มีผู้บริจาคเลือดน้อย
จึงขอให้ผู้ที่สนใจบริจาคเลือด ติดต่อได้ที่ คลังเลือดและเวชศาสตร์บริการโลหิต โรงพยาบาล มอ.หาดใหญ่ เปิดรับบริจาค วันจันทร์–เสาร์ ตั้งแต่เวลา 08.30-18.00 น. ส่วนวันอาทิตย์ เปิดเวลา 08.30-16.00 น. หรือโทรศัพท์สอบถามรายละเอียดที่ 074-451-575 ในวันและเวลาราชการ